title: "Romani"
text: "D\u00e5t Romani as di spr\u00e4ke foon da Roma \u00e4n da Sinti, biise uk bek\u00e5nd as \u201csiigoinere\u201d \u00e4n\n\u00f6nj Saterl\u00f6nj s\u00fcgoor as \u201chiise\u201d. Eefter hu waasenschapsmoons sch\u00f6lj huum s\u00fcgoor foon m\u00f6re spr\u00e4ke sn\u00e5\u00e5ke, ouerd\u00e5t da st\u00e5me hiilj \u00fcnglike dial\u00e4kte sn\u00e5\u00e5ke. D\u00e5t jeeft ouer e wr\u00e5l s\u00fcwat 6 miljoone manschne da d\u00e5t sn\u00e5\u00e5ke, deerfoon 4,6 miljoone \u00f6nj Europa.\n\nAnalyse foon d\u00e5t Romani heet wised, d\u00e5t d\u00e5t famiilje as foon spr\u00e4ke \u00f6nj Nord-Indien \u00e4n Pakistan, as d\u00e5t Hindi \u00e4n for\u00e5lem d\u00e5t Punjabi. D\u00e5t w\u00e5rt w\u00e5lj betr\u00e5chdied as en stark bewis am e geographisch jurtkamst foon da Roma tu bestimen, for\u00e5len ouerd\u00e5t da liinuurde \u00f6nj d\u00e5t Romani d\u00e5t m\u00f6lik m\u00e5\u00e5ge, jare migrasjoon eefter d\u00e5t weeste tu f\u00fclien. En res\u00e4nt stuudium miinjt, d\u00e5t d\u00e5t Romani famiilje as foon d\u00e5t Singalesisch. \n\nDa m\u00e5\u00e5ste roma heewe an jare spr\u00e4ke f\u00e5\u00e5sth\u00fclen, ouers s\u00e5lten suner j\u00fc spr\u00e4ke tu liiren foon d\u00e5t l\u00f6nj weer ja ferbliiwen, ouerd\u00e5t da m\u00e5\u00e5ste st\u00e5me w\u00e4lj lunge iirnge unti s\u00fcgoor iirhunerte bane d\u00e5tseelwie gebiit bliiwen. J\u00fc spr\u00e4ke as foon jurtkamt indisch, ouers heet iraanische, armeenische, griichische \u00e4n slaawische influse unergingen. Da st\u00e5me da fare tuugen, leeten jare spr\u00e4ke nuch m\u00f6r beinflusie. Da influse gunge m\u00e5\u00e5st foole fare as en grut t\u00e5l liinuurde: s\u00fc sn\u00e5\u00e5ke da roma foon e Balkan dial\u00e4kte, da nuch \u00e5le f\u00e5le foon d\u00e5t Sanskriit bewoord heewe. D\u00e5t wus m\u00f6lik d\u00f6\u00f6r j\u00fc stark bii-ing \u00f6nj da slaawische spr\u00e4ke, ouers da roma \u00fct e Karpaate, da aw e sid bai jare \u00e4ine spr\u00e4ke bloot Tj\u00fcsch liirden, heewe d\u00e5t m\u00e5\u00e5ste foon da f\u00e5le f\u00e5le leet. Deeram koone maning roma enouder ai ferst\u00f6nje \n\nJarst \u00f6nj e leeste tide san da begand ma d\u00e5t oofding apschriwen \u00e4n standardisiiren foon d\u00e5t Romani. Heerd\u00f6\u00f6r schucht d\u00e5t \u00fct, d\u00e5t da m\u00e5\u00e5ste dial\u00e4kte tu m\u00f6re spr\u00e4ke \u00fctkristalisiire wan.\n\nOuers, as d\u00e5t spr\u00e4kuurd s\u00e4it: En hiise besteelt sin h\u00e4rb\u00e4rj ai\u201d.\n\n Biispele \nDa ferschilie influse ber\u00e5\u00e5re uk di k\u00e4rnbest\u00e5nd foon e uurdsch\u00e5t, s\u00fc uner oudere da teeluurde. Deerbai fane ham aw e iinj sid indische iirfuurde (jek = 1, dui = 2, trin = 3, schtar = 4, pansch = 5, schob = 6, desch = 10, deschujek = 10+1, deschudui = 10+2, usw., bisch = 20, schel = 100), aw e ouer sid \u00f6njtliininge \u00fct d\u00e5t Griichische (efta = 7, ochto = 8, enja = 9, trianda = 30, saranda = 40, penda = 50), \u00fct d\u00e5t T\u00fcrkische (doxan = 90) \u00e4n Ungaarische (seria, izero = 1000). \nTubai kaame ouers bai hu teeluurde alternatiiwe \u00f6njtliininge \u00fct ouder spr\u00e1ke, s\u00fc as \u00fct d\u00e5t Sweedische (enslo \u00f6njt st\u00e4\u00e4 for jek = 1), d\u00e5t Lettische (letteri \u00f6njt st\u00e4\u00e4 for schtar = 4), d\u00e5t Estnische (kuus \u00f6njt st\u00e4\u00e4 for schob = 6, seize \u00f6njt st\u00e4\u00e4 for efta = 7), d\u00e5t Rumeenische (mija = 1000), d\u00e5t Tsch\u00e4chische (tisitsos = 1000) unti d\u00e5t Tj\u00fcsche (tausento = 1000).\n\n Literatuur \n Gray, RD; Atkinson, QD (2003). \"Language-tree divergence times support the Anatolian theory of Indo-European origin.\" Nature.'' 426, 435-439.\n\nFerbininge eefter b\u00fcte \n\nSpr\u00e4ke\nIndo-aarisk Spriiken"